Gepubliseer deurRoekeloos	 19/08/2015 19/08/2015 1 Kommentaar op McGregor Gedigtefees
Die dorpie McGregor naby Robertson in die Wes-Kaap, maak vanjaar gereed vir die derde McGregor Gedigtefees, 27-30 Augustus. Dit is weereens ‘n goeie en vol program met ‘n wye verskeidenheid om van te kies. Een van die hoogtepunte by die fees is die lesing deur Prof Louise Viljoen Saterdagoggend in die NG Kerk. Ander name sluit onder andere in Ian McCallum, Antjie Krog, John Maytham, Adam Small, Lara Kirsten, Patricia Schönstein, Petra Müller, Gert Vlok Nel om net ‘n paar te noem.
Billy Kennedy, stigter van die McGregor Gedigtefees, sê hy voel geeërd om van ons land se groot digters op vanjaar se program te hê. Hy voeg by” Ons is ook opgewonde oor jong opkomende, talentvolle digters wat hul werk gaan voorlees.” Wees op die uitkyk vir name wat onder andere insluit Ansa Smit, Sisca Julies, Khadija Tracey Heger and Genna Gardini. Ons tema is “Growing Poetry” omdat ons daarna streef om ‘n platform daar te stel vir belowende talent. Die nuwe Mentorskap-program inisieer ‘n opwindende nuwe projek “Growing Poets” waarmee ons hoop om jong skrywers met talent wat nie altyd die geleentheid het nie te identifiseer en aan hulle leiding, onderrig en ondersteuning te bied. Ons bied ook ‘n oop gedigte kompetisie aan om elkeen die geleentheid te gee om betrokke te wees.
Die lokale is weer die unieke Wahnfried Konsertsaal, die asemrowende tuine by Temenos, Edna Fourie Kunsgalery en ook ons pragtige NG Kerk. Vanjaar is daar ook ‘n paar nuwe en interessante venues – die D’Amfiteater en die historiese ou Munisipale kantore wat vir die duur van die fees ‘herdoop’ is – De Akker . Dit is hier war die Randprogramme aangebied word. Ons venues is almal binne loopafstand van mekaar, snoesig toegerus met gemaklike sitplekke en warm kaggelvure.‘n Warm hartlike geleentheid vir die liefhebbers van Poësie.
Kennedy se passie vir poësie was die inspirasie om in 2013 ‘n fees aan te bied Hy onthou hoe hy as jong kind op sy ouma se skoot getel is en sy haar gunsteling gedigte voorgelees het. Dit het sy droom geword om nie net erkenning aan digters te gee vir die grootse verrykende diverse wyse waarop hulle lewens verryk het nie, maar ook om die kuns te bevorder. Hy verduidelik “Soveel mense staan afsydig teenoor poësie. Dit het soms te doen met hoe dit aan ons bekendgestel en geleer is. Ek weet nie, miskien moes ons ‘n moeilike vraag beantwoord oor ‘n gedig wat ons nie ten volle verstaan nie of iemand, byvoorbeeld ‘n onderwyser wat voorkeur gee aan ‘n gedig en dan uit te vind ons het dit nie verstaan nie of dit geniet. Ervarings soos hierdie kan ‘n mens onseker laat teenoor poësie. Deur die eeue tot vandag is poësie nogsteeds ‘n manier waarop mense taal gebruik om liefde, haat, oorlog, geloof, onderdrukking,vreugde, hartseer, seks en die dood beter te verstaan. Dit kan ons inspireer om voluit te lewe. Die potentiaal is groot. Werklik groot”
Kulture wat nie erkenning gee aan hul digters nie verloor hulle wese en raak stom. In die samelewing hou bevooroordeeling en onverdraagsaamheid die psige gevange. Poësie bied vryheid en inspireer jou gedagtes en gee jou verbeelding vrye teuels. Poësie bied ‘n taal en uitlaatklep aan die hart en siel. In baie opsigte het dit ‘n reddingsboei geword soos ons meer en meer verstrengel in die oorlading van tegnologie en inligting. Die McGregor Gedigtefees fokus hoofsaaklik op poësie en is nie ‘n breë literêre fees nie. Gedigte moedig ons aan om ‘n kopskuif te maak na ‘n dieper sin van ons onderlinge en die bewustheid van die broosheid en waarde van ons dieper hoop en drome, sowel as ons natuurlike hulpbronne.
VYF REDES HOEKOM JY BY DIE MCGREGOR GEDIGTEFEES MOET WEES
Hier is vyf redes waarom jy moet net nie hierdie baie spesiale geleentheid misloop nie.
1. Die Poësie
Die fees is die enigste van sy soort in Suid-Afrika – toegewy aan die antieke vorm van poësie. ‘n Geleentheid waar Top digters van Suid-Afrika saam met jong opkomende digters ‘n verskeidenheid aan besoekers bied. Luister na die groot Antjie Krog, en ontdek ook die spesiale nuwe talent onder andere Ansa Smit. Meer as 50 digters gaan hul beste kom aanbied.
2. Die Dorp
McGregor is ‘n spesiale plek, ‘n vallei suid-wes van Robertson, met geen deurpad word jy omvou deur berge en die beste natuurskoon. Die dorp het ‘n verskeidenheid historiese huise wat selfs die mees verveelde hom aan sal verlustig. Wingerde wat die dorp omring bring ‘n spesiale mistiek, wat jy geredelik ervaar wanneer jy daar aankom.
3. Die Mense
Die dorp word bewoon deur ‘n diverse en eksentrieke mengsel. Kunstenaars vryf skouers met ambagsmanne. Boere geniet ‘n glasie wyn saam met die filosowe. Loodgieters is gelukkig om brood te breek met die digters. Die dorp se blaasorkes masjeer gelukkig op en neer in die hoofstraat. Oor die naweek van die fees, gaan gedigte liefhebbers omhels word deur die gasvryheid van inwoners. Die mense hier is spesiaal.
4. Die Passie
Gedigte gaan oor passie, en oor die naweek sal jy dit ondervind. Jy sal tot trane gedryf word. Emosies van opgewek tot woede. Jy sal lag en liefhê. Jy sal die passie van die digters ervaar en jou daarin verlustig.
5. Die Plesier en Vreugde
Aan die einde van jou verblyf sal jy weet dat jy ‘n wonderlike tyd in ‘n magiese McGregor gehad het. Koester hierdie vreugde!
As jy daar buite is en jy voel om nie net jouself uit te druk nie maar ook om jou vaardigheid as ‘n skrywer ‘n geleentheid te bied is hierdie nou jou kans. Skryf ‘n gedig en stuur dit dan aan ons. Of kom saam na die McGregor Poetry Festival en luister na ‘n groot digters – en word geïnspireer deur hulle. ‘n Wonderlike geleentheid wag vir jou.
McGregor Gedigtefees program >>
(foto Claire Thomson)
Gepubliseer deurRoekeloos 19/08/2015 19/08/2015 Gepubliseer inBoeke, Gedigte, MusiekSleutelwoorde: Adam Small, Antjie Krog, Claire Thomson, Genna Gardini, Gert Vlok Nel, John Maytham, Louise Viljoen, McGregor, McGregor Gedigtefees, Petra Müller
Antjie Krog: Monsters en Fairies
Terug pieng: McGregor Gedigtefees 2015 « Roekeloos